CELEX: 52005PC0667
Language: et
Date: 2005-12-21
Title: Ettepanek: Euroopa parlamendi ja Nõukogu direktiiv jäätmete kohta {SEK(2005) 1681}

EUROOPA ÜHENDUSTE KOMISJON
                                Brüssel 21.12.2005
                                KOM(2005) 667 lõplik
                                2005/0281 (COD)
                    Ettepanek:
   EUROOPA PARLAMENDI JA NÕUKOGU DIREKTIIV
                  jäätmete kohta
                (komisjoni esitatud)
                {SEK(2005) 1681}
ET                                                   ET
 ---pagebreak---                                              SELETUSKIRI
       1) ETTEPANEKU TAUST
   •   Ettepaneku põhjused ja eesmärgid
   Käesoleva ettepaneku üldeesmärk on optimeerida direktiivi 75/442/EMÜ sätteid, säilitades
   selle sisulise struktuuri ja põhisätted. See, mida soovitatakse, on direktiivi täiustamine, mitte
   põhjalik uuendamine.
   Jäätmetekke vältimise ja jäätmete ringlussevõtu temaatilises strateegias on näidatud kolm
   peamist põhjust direktiivi 75/442/EMÜ ehk jäätmete raamdirektiivi läbivaatamiseks.
   Esiteks on ilmnenud, et teatav arv direktiivis 75/442/EMÜ esitatud määratlusi ei ole
   piisavalt selged ja selle tulemusel tõlgendatakse neid põhisätteid eri liikmesriikides ja mõnel
   juhul ka eri piirkondades erinevalt ja ebamääraselt. Osalt selle tõttu on märkimisväärse arvu
   juhtumite puhul olnud vaja Euroopa Kohtu tõlgendust. See on tekitanud tõsiseid raskusi
   ettevõtjatele ja pädevatele asutustele.
   Õiguskindluse puudumisega seotud küsimused puudutavad peamiselt jäätmete määratlust
   ning taaskasutamise ja kõrvaldamise eristamist. Käesolevas ettepanekus jäätmete
   raamdirektiiv läbi vaadata on välja pakutud vastavalt vajadusele selgemad määratlused
   ja/või süsteem kõnealuse küsimuse selgitamiseks ELi tasandil.
   Teiseks on jäätmetekke vältimise ja jäätmete ringlussevõtu temaatilise strateegiaga sisse
   seatud uus lähenemisviis jäätmepoliitika suhtes, mis on paremini kohandatud olukorraga,
   kus enamik jäätmekäitlustoiminguid on nüüd hõlmatud keskkonnaalaste õigusaktidega. On
   oluline, et jäätmete raamdirektiiv oleks kohandatud kõnealuse lähenemisviisiga.
   See eeldab mitmeid muutusi. Kõige olulisem nendest on keskkonnaeesmärgi seadmine.
   Enamikul keskkonnadirektiividest on nüüd olemas eesmärk, mis aitab suunata kogu
   direktiivi konkreetsele probleemile. Käesoleva ettepaneku järgi keskendab selline
   keskkonnaeesmärk kõnealuse direktiivi jäätmete tekitamisest ja käitlemisest tulenevate
   keskkonnamõjude vähendamisele, arvestades kogu olelustsüklit. See rõhuasetus pärineb
   ressursside strateegiast.
   Veel üks oluline selle strateegilise muudatuse osa on liikumine standardipõhisema
   lähenemisviisi suunas. Käesoleva ettepanekuga tugevdatakse standardeid mitmes
   valdkonnas miinimumstandardite kohaldamise, selgete taaskasutamisalaste määratluste
   kaudu ning kriteeriumide kaudu, millal jäätmed lakkavad olemast jäätmed.
   Lõpuks püütakse käesoleva ettepanekuga lihtsustada olemasolevat õiguslikku raamistikku.
   Käesoleva ettepanekuga tunnistataks kehtetuks direktiiv 75/439/EMÜ õlijäätmete
   kõrvaldamise kohta ning integreeritaks jäätmete raamdirektiivi direktiiv 91/689/EMÜ
   ohtlike jäätmete kohta. Õlijäätmete direktiiviga nähti ette õlijäätmete regenereerimise
   eelistamine muudele taaskasutamisvõimalustele, kuid enam ei ole see õigustatud. Ohtlike
   jäätmete direktiivi sätted on jäätmete raamdirektiiviga tihedalt seotud ning nende
   integreerimine konsolideerib ja lihtsustab õigusakte. Lisaks tuleks kõigis kolmes direktiivis
   muuta mõningaid iganenud või ebaselgeid sätteid või need kõrvaldada.
ET                                                  2                                                ET
 ---pagebreak---    •   Üldine taust
   Jäätmete ajalugu on sama vana kui inimühiskonna ajalugu. Jäätmed on olnud keskne
   küsimus Euroopa Liidu keskkonnapoliitika väljatöötamisel ning jäätmete raamdirektiiv on
   üks esimesi ELi tasandil keskkonna kaitsmiseks vastu võetud õigusakte.
   Alates 1975. aastast on jäätmealased õigusaktid oluliselt edasi arenenud. Esimesel etapil
   seati sisse üldraamistik ning käsitleti mitmeid eriprobleeme (õlijäätmed, titaandioksiid).
   Teisel etapil töötati välja prügilate ja jäätmepõletusahjude standardid. Kolmandal etapil
   pandi ringlussevõtu direktiividega lõpuks paika organisatsioon ja rahastamine, et hõlbustada
   mitmete prioriteetsete jäätmevoogude (pakendid, romusõidukid, elektroonika- ja
   elektriseadmete jäätmed) ringlussevõttu.
   Edasisi laialdasemaid seadusandlikke meetmeid ei ole vaja. Sellest hoolimata tuleb võtta
   meetmeid praeguse raamistiku optimeerimiseks ja olemasolevate puuduste kõrvaldamiseks.
   Käesoleva läbivaatamisettepaneku järgi seataks sisse mitmed sellised vajalikud meetmed;
   teisi on vaja käsitleda pikema aja jooksul.
   Kui jäätmete raamdirektiiv jäetaks läbi vaatamata, kujutaksid õiguskindluse puudumisega
   seostatavad küsimused jätkuvalt probleeme ettevõtjate ja pädevate asutuste jaoks ning
   standardite puudumine teatavates valdkondades õõnestaks keskkonna ja inimeste tervise
   kaitse taset, aga ka ringlusse võetud toodete siseturgu. Kui õiguslik raamistik, eriti aga
   õlijäätmete direktiiv ja ohtlike jäätmete direktiiv, jäetakse kohandamata praeguste teadmiste
   ja eesmärkidega, õõnestaks see Euroopa Liidu poliitika usaldusväärsust selles valdkonnas.
   •   Ettepanekus käsitletavas valdkonnas kehtivad õigusnormid
   Käesoleva ettepanekuga muudetakse direktiivi 75/442/EMÜ (jäätmete raamdirektiiv) ning
   tunnistatakse kehtetuks nii ohtlikke jäätmeid käsitlev direktiiv 91/689/EMÜ (ohtlike
   jäätmete direktiiv), integreerides selle sätted jäätmete raamdirektiivi, kui ka direktiiv
   75/439/EMÜ (õlijäätmete direktiiv), integreerides konkreetse kogumiskohustuse. Nende
   kahe direktiivi elemendid, mis on jätkuvalt asjakohased ja õigustatud, on integreeritud
   jäätmete raamdirektiivi uue versiooni ettepanekusse. Jäätmete raamdirektiiviga seatakse
   sisse määratlused ja põhireeglid kõikide teiste jäätmeid käsitlevate ELi õigusaktide suhtes ja
   sellepärast mõjutab see otseselt või kaudselt neid kõiki.
   Lisaks toimib jäätmete raamdirektiiv jäätmerajatiste lubamise valdkonnas koos direktiiviga
   96/61/EÜ saastuse kompleksse vältimise ja kontrolli kohta (IPPC direktiiv). Minevikus on
   need kaks direktiivi osalt kattunud, mille tulemusel on tekkinud topeltload ning suurenenud
   tarbetult bürokraatlik ja halduskoormus. Ehkki sellise kattuvuse on põhjustanud peamiselt
   liikmesriigid kõnealuste direktiivide rakendamisel, sisaldab käesolev direktiiv selget
   sõnastust, väljendamaks et ELi õiguses selliseid topeltlubasid ei nõuta.
   Mitmed elemendid, mida ei ole ohtlike jäätmete direktiivist käesolevasse ettepanekusse üle
   võetud, on piisavalt hõlmatud muude ühenduse õigusaktidega, nagu direktiiv 2000/76/EÜ
   jäätmete põletamise kohta ja direktiiv 96/59/EÜ polüklooritud bifenüülide ja polüklooritud
   terfenüülide (PCB/PCT) kohta.
ET                                                  3                                             ET
 ---pagebreak---    •   Kooskõla Euroopa Liidu muude põhimõtete ja eesmärkidega
   Ei kohaldata.
       2) KONSULTEERIMINE HUVITATUD ISIKUTEGA JA MÕJU HINDAMINE
   •   Konsulteerimine huvitatud isikutega
   Konsultatsioonimeetodid, peamised sihtvaldkonnad ja vastajate üldiseloomustus
   Teatise „Jäätmetekke vältimise ja jäätmete ringlussevõtu temaatiline strateegia”
   [KOM(2003) 301] esitamise järel korraldati Interneti-põhine arutelu sidusrühmadega.
   Teiseks korraldas komisjon viis ekspertide koosolekut, et arutada põhjalikult kõnealuse
   strateegia jaoks eriti olulisi teemasid (vt allpool). Lisaks sellele leidis aset kolm
   mitteametlikku kohtumist liikmesriikidega ning kolm sidusrühmade vahelist kohtumist,
   millest üks oli arutelu hõlbustamiseks piiratud ainult ELi tasandi organisatsioonidega.
   Kolmandaks esitati sidusrühmadele veel üks konsultatsioonipalve mõju hindamise alal, kus
   neilt paluti teavet rea määratletud poliitiliste võimaluste tõenäolise mõju kohta. Sellele
   konsultatsioonipalvele saadi 90 vastust.
   Neljandaks paluti nii sidusrühmadelt kui ka liikmesriikidelt spetsiaalset lisakonsultatsiooni
   ohtlike jäätmete direktiivi ja õlijäätmete direktiivi osas.
   Vastuste kokkuvõte ja nende arvessevõtmine
   Kõiki eespool kirjeldatud laialdaste nõupidamiste käigus saadud kommentaare ei ole
   võimalik siin käsitleda. Esimese Interneti-põhise arutelu käigus saadud kommentaarid on
   kokku võetud temaatilise strateegia teatises ning kõik avatud konsultatsiooni käigus saadud
   vastused koos ekspertide ja sidusrühmade töörühmadelt saadud tulemustega on avaldatud
   meie veebilehel aadressil http://europa.eu.int/comm/environment/waste/strategy.htm.
   Interneti kaudu toimus avatud konsultatsioon 10. maist 2003 kuni 10. november 2003.
   Komisjon        sai      220       vastust.    Tulemused        on    avaldatud      aadressil
   http://forum.europa.eu.int/Public/irc/env/waste_strat/library?l=/test&vm=detailed&sb=Title.
   •   Ekspertarvamuste kogumine ja kasutamine
   Asjaomased teadus-/ekspertiisivaldkonnad
   Peamised valdkonnad, kust teaduspädevust sooviti, olid olelustsükli analüüs, jäätmetekke
   vältimine ja jäätmete ringlussevõtt, taaskasutus, ringlussevõtu standardid ning jäätmete,
   ringlussevõtu ja kõrvaldamise määratlused.
   Kasutatud meetodid
   Peamised kasutatud meetodid olid ekspertide koosolekud ja asjakohaste uurimuste
   rakendamine. Rakendati olemasolevate uurimuste kriitilist ülevaadet ja olelustsükli analüüsi
   regeneratsiooni           ja           õlijäätmete          põletuse        kohta          (vt
   http://europa.eu.int/comm/environment/waste/studies/oil/waste_oil.htm).
ET                                                  4                                             ET
 ---pagebreak---    Peamised organisatsioonid/eksperdid, kellega konsulteeriti
   Konsulteeriti mitmete ekspertidega uurimisinstituutidest, konsultantidega ja tööstuse
   esindajatega ning nende arvamusi võeti arvesse.
   Kokkuvõte saadud ja kasutatud nõuannetest
   Pöördumatute tagajärgedega tõsiste ohtude olemasolu ei ole nimetatud.
   Saadud ja kasutatud nõuanded olid liiga laialdased ja mitmekesised, et neid siin kokku
   võtta. Ekspertide koosolekute, uuringute ja sidusrühmadega konsulteerimise tulemused on
   avaldatud                                järgmistel                             aadressidel:
   http://europa.eu.int/comm/environment/waste/strategy.htm,
   http://europa.eu.int/comm/environment/waste/oil_index.htm                                 ja
   http://europa.eu.int/comm/environment/waste/hazardous_index.htm
   Mitmeid kõnealuseid järeldusi on käsitletud jäätmetekke vältimise ja jäätmete ringlussevõtu
   strateegiale lisatud mõjuhinnangus.
   Õlijäätmete direktiivi osas olid sidusrühmade panused väga erinevad seoses
   regenereerimisprioriteedi kehtetuks tunnistamise soovitavuse ja mõjuga. Selles küsimuses
   sidusrühmade vahel kokkulepet ei saavutatud.
   Ekspertarvamuse avalikustamiseks kasutatud vahendid
   Ekspertide koosolekute tulemuste kokkuvõte avaldati asjakohasel veebisaidil.
   •   Mõju hindamine
   Direktiivi 75/442/EMÜ läbivaatamine on üks elemente, mis on hõlmatud jäätmetekke
   vältimise ja jäätmete ringlussevõtu temaatilise strateegia paketti. Kogu paketi suhtes
   korraldati mõju hindamine.
   Mõju hindamise aruanne sisaldab hinnanguid viie võimaluste rühma kohta, millest igaüks
   on seotud konkreetse keskkonnaküsimusega ja millega soovitatakse järgmist võimaluste
   kombinatsiooni:
       •   olelustsüklil põhineva ressursside lähenemisviisi rakendamine, mis seisneb
           teabebaasi täiustamises ja jäätmepoliitika keskkonnaeesmärgi selgitamises;
       •   jäätmeid taaskasutava Euroopa ühiskonna poole liikumine jäätmete ringlussevõtu
           suhtes ühiste keskkonnaalaste nõuete väljatöötamise teel;
       •   õigusliku raamistiku ajakohastamine, raamõigusaktide läbivaatamine ja suuniste
           vastuvõtmine nendes küsimustes, millega on vaja tegelda üksikjuhtumite kaupa.
   Lisaks sellele soovitatakse mõju hindamises tühistada õlijäätmete regenereerimise eelistus
   direktiivis 75/439/EMÜ ning keskendada jõupingutused õlijäätmete kogumisele.
   Mitmed neist võimalustest tähendavad sisuliselt ettepanekuid vastu võtta õiguslikke
   raamnorme. Mõju hindamine näitab, et nende abil suureneks üldiselt ELi jäätmepoliitika
   ökoloogiline tõhusus ja selliste raamlähenemisviiside konkreetne mõju sõltub ELi või riigi
   tasandil võetud rakendusmeetmetest.
ET                                                 5                                            ET
 ---pagebreak---    Käesolev direktiiv sisaldab sätteid, millega rakendatakse kõiki mõju hindamises esitatud
   eelistatud võimalusi, sealhulgas järgmisi:
       •   keskkonnaeesmärgi lisamine jäätmete raamdirektiivi. Sellega tuuakse
           jäätmepoliitikasse olelustsüklil põhinev mõtteviis ja laiendatakse jäätmepoliitika
           kulutasuvust;
       •   kriteeriumide kindlaksmääramine, millal jäätmed lakkavad olemast jäätmed. See
           võimaldab seada kriteeriumeid konkreetsete jäätmevoogude suhtes, millega
           tagatakse, et ringlusse võetud materjalid ei kahjusta keskkonda, ja saavutatakse
           halduskulude vähenemine ettevõtjate jaoks, kes toodavad nende kriteeriumide
           kohaselt ringlusse võetud materjale;
       •   liikmesriikide kohustus töötada välja jäätmetekke vältimise programmid. Selle sätte
           puhul ei eeldata suuremat otsest keskkonnaalast, majanduslikku ega sotsiaalset
           mõju, kuigi selline mõju varieerub vastavalt võetud meetmetele. Sellega
           suurendatakse poliitika kujundajate keskendumist jäätmetekke vältimisele ELi, riigi
           ja piirkondlikul tasandil, andes seega algtõuke jäätmetekke vältimise poliitika
           tugevdamiseks. See võimaldab vajalikku paindlikkust, et töötada riigi ja kohalikul
           tasandil välja lahendusi jäätmetekke vältimisest tuleneva kasu saamiseks;
       •   jäätmeid käsitlevate õigusaktide lihtsustamine ja eelkõige määratluste selgitamine.
           Sellel on positiivne mõju keskkonnale ja majandusele ning see ühendatakse
           tõlgendavate suunistega, et käsitleda teatavaid küsimusi üksikjuhtumite kaupa, kui
           õigusaktid osutuvad liiga jäigaks;
       •   õlijäätmete regenereerimisele antud eelistuse tühistamine, millega vähendatakse
           selle jäätmevoo hooldamisega seotud kulutusi, keskendudes peamisele
           keskkonnaküsimusele, s.o õlijäätmete kogumisele. Selle tulemusel suurendatakse
           õlijäätmete käitlemise ökoloogilist tõhusust.
   Komisjon viis läbi tööprogrammis esitatud mõju hindamise. Aruanne on kättesaadav
   aadressil http://europa.eu.int/comm/environment/waste/strategy.htm
       3) ETTEPANEKU ÕIGUSLIK KÜLG
   •   Kavandatud meetmete kokkuvõte
   Jäätmete raamdirektiiv võeti esmakordselt vastu 1975. aastal ning seejärel muudeti ja
   täiendati seda nõukogu 18. märtsi 1991. aasta direktiiviga 91/156/EMÜ. Käesoleva
   ettepaneku järgi vaadatakse jäätmete raamdirektiiv läbi ning tunnistatakse kehtetuks nii
   direktiiv 91/689/EMÜ, integreerides selle sätted jäätmete raamdirektiivi, kui ka direktiiv
   75/439/EMÜ, integreerides konkreetse kogumiskohustuse.
   Peamised jäätmete raamdirektiivi muudatused on järgmised:
   Keskkonnaeesmärgi seadmine.
   Taaskasutamise ja kõrvaldamise mõistete selgitamine.
   Ohtlike jäätmete segamise tingimuste selgitamine.
   Korra kehtestamine selleks, et selgitada, millal jäätmed lakkavad olemast jäätmed teatavas
   jäätmevoos.
   Miinimumstandardite väljatöötamine või miinimumstandardite väljatöötamise korra
ET                                                 6                                           ET
 ---pagebreak---    kehtestamine mitmete jäätmekäitlustoimingute tarvis.
   Jäätmetekke vältimise riiklike programmide väljatöötamise nõude kehtestamine.
   •    Õiguslik alus
   Direktiivi põhieesmärk on kaitsta keskkonda. Seepärast põhineb käesolev ettepanek, nagu
   ka jäätmete raamdirektiivi eelmine versioon, EÜ asutamislepingu artiklil 175.
   •    Subsidiaarsuse põhimõte
   Subsidiaarsuse põhimõtet kohaldatakse juhul, kui ettepanek ei kuulu ühenduse
   ainupädevusse.
   Liikmesriikidel ei ole võimalik ettepaneku eesmärke piisaval määral saavutada järgmistel
   põhjustel.
   Jäätmete raamdirektiiviga pannakse alus Euroopa koostööle jäätmete valdkonnas. Sellega
   kehtestatakse miinimumstandardid ringlusse võetud toodete siseturu tarvis ning see direktiiv
   on otsustava tähtsusega kõikide teiste jäätmevaldkonna direktiivide ja määruste
   toimimiseks. Tegu on raamdirektiiviga, mis võimaldab üksikasjalikku rakendamist
   liikmesriigi tasandil.
   Teisest küljest, kui tühistatakse nõue eelistada õlijäätmete töötlemist regenereerimise teel,
   jäetakse konkreetsete keskkonna seisukohast eelistatavate tehnoloogiate esikohale seadmine
   liikmesriikide otsustada.
   Muudes jäätmetega seotud küsimustes liikmesriikide poolt üksi võetavad meetmed
   halvaksid ringlussevõetavate jäätmete siseturu toimimise ning kahjustaksid koostööd muud
   liiki jäätmetöötluses. See tooks kaasa olulised majandus- ja keskkonnakulud.
   Ühenduse tegevuse korral on eesmärgid paremini täidetavad järgmistel põhjustel.
   Ainult ELi tasandi meetmetega saaks tagada, et keskkond ja inimeste tervis on kaitstud
   jäätmete tekitamisest ja käitlemisest tekkivate võimalike kahjulike mõjude eest.
   Jäätmed liiguvad kogu Euroopa Liidu piires ja ka rahvusvaheliselt. Jäätmete tekitamise ja
   käitlemise keskkonnamõju õhu, pinnase ja vee saastumise näol ei tunne piire. Lisaks saab
   ringlussevõetavate jäätmete siseturg olemas olla üksnes siis, kui ELis kehtib ühine
   määratlus selliste põhimõistete suhtes nagu „jäätmed”, „taaskasutamine” ja „kõrvaldamine”
   ning ühised jäätmekäitlust käsitlevad miinimumstandardid.
   Jäätmete raamdirektiivi läbivaatamisel säilitatakse selle raamdirektiivi olemus. Sellega
   reguleeritakse selliseid aspekte nagu määratlused ja miinimumstandardid, lubades
   liikmesriikidel rakendada jäätmehoolduse suhtes riigi, piirkonna või kohalikul tasandil
   nende oma lähenemisviisi.
   Seetõttu on ettepanek subsidiaarsuse põhimõttega kooskõlas.
ET                                                 7                                             ET
 ---pagebreak---    •   Proportsionaalsuse põhimõte
   Ettepanek on proportsionaalsuse põhimõttega kooskõlas järgmistel põhjustel.
   Jäätmete raamdirektiivi läbivaatamise ettepaneku kohaselt lihtsustatakse olemasolevat
   direktiivi oluliselt. Samuti tunnistatakse sellega kehtetuks kaks teist direktiivi ja
   integreeritakse nendes direktiivides asjakohaseks jäänud aspektid läbivaadatud jäätmete
   raamdirektiivi. Et tegu on raamdirektiiviga, reguleeritakse sellega üksnes aspekte, mida on
   vaja ühtlustatud lähenemisviisi huvides, võimaldades muudes valdkondades otsuseid riigi
   tasandil.
   Ettepanekus pakutakse välja mitmeid uuendusi, millega vähendatakse jäätmekorralduse
   finants- ja halduskoormust, samas säilitades keskkonna ja inimeste tervise kaitse kõrge
   taseme.
   •   Õigusakti valik
   Kavandatud õigusaktid: raamdirektiiv.
   Muud õigusaktid ei oleks asjakohased järgmisel põhjusel.
   Vähem paindlik õigusmeede oleks ebaproportsionaalne, arvestades vajadust võimaldada
   riikidevahelisi erinevusi jäätmehoolduses, aga ka kultuurilisi ja geograafilisi erinevusi.
   Vabatahtlik või paindlikum meede ei tagaks kogu Euroopa Liidus õiguskindlust, mida on
   vaja siseturu toimimiseks, ning kodanike kindlustunnet selles, et jäätmete tekitamise ja
   käitlemisega ei avaldata kahjulikku mõju tervise- ega keskkonnakaitsele.
       4) MÕJU EELARVELE
   Ettepanek ei mõjuta ühenduse eelarvet. Ettepanekus sisalduvad meetmed jäävad
   praegusesse finantsraamistikku ning aastateks 2007–2013 kavandatud õigusaktide alla.
       5) TÄIENDAV TEAVE
   •   Lihtsustamine
   Ettepanekuga nähakse ette õigusaktide lihtsustamine, (ELi või riikide) asutuste halduskorra
   lihtsustamine ja eraõiguslike osapoolte halduskorra lihtsustamine.
   Jäätmete raamdirektiivi läbivaatamise ettepanekuga lihtsustatakse, ajakohastatakse ja
   selgitatakse jäätmete raamdirektiivi mitmeti. Lisaks pakutakse selles välja kahe olemasoleva
   direktiivi kehtetuks tunnistamine, ülearuste sätete kõrvaldamine ning ülejäänud sätete
   inkorporeerimine läbivaadatud versiooni. See lihtsustaks ELi jäätmealaste õigusaktide
   struktuuri.
   Jäätmekavadega seotud kohustus on muudetud selgemaks ja lihtsamaks.
   Kehtestatav kord võimaldab sätestada jäätmeteks pidamise kriteeriume, selgitades seda,
   millal jäätmed lakkavad olemast jäätmed, kehtestades seega reguleerivad vabastused nende
   ringlusse võetud toodete ja materjalide suhtes, mis on keskkonnale väheohtlikud.
ET                                                 8                                            ET
 ---pagebreak---    Selgitatud on jäätmete raamdirektiivi ja IPPC direktiivi võimalikku kattuvuse lubamist, et
   vähendada liikmesriigi tasandil topeltlubade nõudmise võimalust.
   Ettepanek on lülitatud jooksvasse komisjoni programmi, mille eesmärk on ajakohastada ja
   lihtsustada ühenduse õigustikku, ja komisjoni töö- ja seadusandlusprogrammi viitega
   WP 05 2004/ENV/001.
   •   Kehtivate õigusaktide kehtetuks tunnistamine
   Ettepaneku heakskiitmisele järgneb kehtivate õigusaktide kehtetuks tunnistamine.
   •   Vastavustabel
   Liikmesriigid peavad komisjonile edastama direktiivi siseriiklikku õigusse ülevõtvate sätete
   tekstid ning nende sätete ja käesoleva direktiivi vastavustabeli.
   •   Euroopa Majanduspiirkond
   Kavandatud õigusakt käsitleb EMPga seotud küsimust, mistõttu tuleks seda laiendada
   EMPle.
   •   Ettepaneku üksikasjalik selgitus
   Artiklis 1 esitatakse kavandatud direktiivi eesmärk.
   Uue eesmärgiga keskendatakse jäätmete raamdirektiiv jäätmete tekitamisest ja käitlemisest
   tulenevatele keskkonnamõjudele, arvestades ressursside olelustsüklit. Sellega seotakse
   varem direktiivi 75/442/EMÜ artiklis 3 sisaldunud „jäätmehierarhia” kõnealuse eesmärgiga,
   muutmata kõnealuse hierarhia järjekorda ja laadi. Hierarhia sõnastust on ajakohastatud, et
   võtta arvesse kasutatavate terminite loomulikku arengut.
   Artikliga 2 nähakse ette kavandatud direktiivi reguleerimisala.
   Artikli 2 teist lõiku muudetakse, et piirata mõiste „muude õigusaktidega hõlmatud” ainult
   ühenduse õigusaktide mõistega. Selle eesmärk on parandada õiguskindlust ja tagada
   minimaalne katvus ühenduse tasandil. Samuti sisalduvad selles uued erandid saastunud
   kaevandamata pinnase, loomsete ja põllumajanduslike kõrvalsaaduste kohta.
   Artikkel 3 sisaldab määratlusi, mis kehtivad kõnealuse direktiivi ja sellele viitavate
   direktiivide kohaldamisel.
   Jäätmete määratlus on jäetud muutmata, kuid III peatükki on lisatud süsteem, mis
   võimaldab selgitada, millal teatavad jäätmed lakkavad olemast jäätmed, määrates
   komiteemenetluse kaudu kriteeriume nende jäätmevoogude suhtes, mis vastavad artiklis 11
   sätestatud kontrolltingimustele.
   Korduskasutamine on määratletud samamoodi nagu pakendite ja pakendijäätmete
   direktiivis.
   Lisatakse jäätmete määratlus, et selgitada selle mõiste ulatust.
ET                                                 9                                            ET
 ---pagebreak---    Kogumise määratlus vaadatakse läbi selgitamaks, et see hõlmab jäätmete kogumist ja
   kokkutoomist eesmärgiga transportida sellised jäätmed asjakohasesse jäätmekäitluskohta,
   kuid ei hõlma jäätmetöötlustoiminguid, millega kaasneb jäätmete segamine või sortimine.
   „Tekitaja”, „valdaja” ja „käitluse” määratlusi ei ole sisuliselt muudetud.
   Artikliga 4 säilitatakse õiguslik alus komisjoni otsusega kehtestatud jäätmeloendi jaoks.
   Artiklid 5 ja 6 sisaldavad taaskasutamise läbivaadatud määratlust, millega kinnitatakse, et
   kõnealuse määratluse aluseks on ressursside asendamine. Koos kõrvaldamise määratlusega
   võimaldab see lahendada keerukaid olukordi, kus on asjakohastel puhkudel vaja eristamist
   tõhususkriteeriumide seadmise kaudu. Samuti sisaldab see korda, mis vajaduse korral
   võimaldab komiteemenetluse kaudu selgemaks muuta teatavate jäätmetega seotud
   toimingute, näiteks taaskasutamise või kõrvaldamise liigitust.
   Artiklitega 7 ja 8 nähakse nüüd ette üldine kohustus tagada nii seda, et jäätmekäitlusega
   tegeldakse viisil, mis ei ohusta keskkonda ega inimeste tervist, kui ka seda, et jäätmeid
   käideldakse kooskõlas kõnealuse direktiiviga. Nende kohustuste sõnastust ei ole võrreldes
   direktiiviga 91/156/EMÜ muudetud.
   Artiklit 9, mis käsitleb töötlemiskulusid, on laiendatud nii taaskasutamistoimingutele kui ka
   kõrvaldamistoimingutele.       Kõnealust      artiklit   on     muudetud,     selgitamaks     et
   jäätmekäitluskuludes, mille peavad kandma jäätmete valdajad või tootja, peaksid täies
   mahus kajastuma selliste jäätmete kõrvaldamisest või taaskasutamisest tulenevad
   väliskulud. Teiste sõnadega, seal peaks kajastuma selliste jäätmete tekitamise ja käitlemise
   tegelik hind keskkonnale.
   Artiklit 10, mis käsitleb jäätmekõrvaldusrajatiste võrgustikku, ei ole sisuliselt muudetud.
   III peatükk sisaldab süsteemi, mis võimaldab selgitada, millal teatavad jäätmed lakkavad
   olemast jäätmed, määrates komiteemenetluse kaudu kriteeriume nende jäätmevoogude
   suhtes, mis vastavad artiklis 11 sätestatud kontrollitingimustele.
   Artiklid 12−15, mis käsitlevad ohtlikke jäätmeid, on jäätmete raamdirektiivi uude versiooni
   inkorporeeritud ohtlike jäätmete direktiivist. Ohtlike jäätmete määratlus on läbi vaadatud, et
   selgitada olmeprügi mõistet ja selle väljajäämist kõnealuse määratluse alt.
   Artikkel 16, mis käsitleb ohtlike jäätmete eraldamist, on jäätmete raamdirektiivi uude
   versiooni inkorporeeritud ohtlike jäätmete direktiivist. Segamiskeeluga seotud erand on
   säilitatud, kuid muudetud sõltuvaks vastavusest parimale võimalikule tehnikale.
   Kõrvaldatud on viide ohutusele, sest seda terminit enam jäätmealastes õigusaktides ei
   kasutata ja see ei ole kooskõlas erilise tähelepanu osutamisega keskkonnamõjudele.
   Artikkel 17, mis käsitleb ohtlike jäätmete märgistamist, on jäätmete raamdirektiivi uude
   versiooni inkorporeeritud ohtlike jäätmete direktiivist.
   Artiklisse 18, mis käsitleb mineraalõlijäätmeid, on õlijäätmete direktiivist üle toodud selliste
   õlijäätmete eraldi kogumise kohustus.
   Artikliga 19 ühendatakse kaks varasemat artiklit taaskasutus- ja kõrvaldamislubade kohta,
   kuid muus osas ei ole teksti muudetud.
ET                                                  10                                              ET
 ---pagebreak---    Artikliga 20 nähakse ette, et IPPC loaga asutusel või ettevõtjal ei ole lisaks vaja luba
   jäätmete raamdirektiivi alusel.
   Artikliga 21 võimaldatakse komisjonil vajaduse korral komiteemenetluse alusel kehtestada
   lubade suhtes miinimumstandardeid.
   Artiklites 2−24 sätestatakse tingimused, mille alusel võidakse võimaldada erandeid lubadest
   seoses jäätmete ja ohtlike jäätmetega.
   Artikliga 25 tugevdatakse kogujate, transportijate, vahendajate ja maaklerite suhtes
   kohaldatavaid nõudeid. Selle artikliga seatakse sisse kord, mida võidakse rakendada
   miinimumstandardite vastuvõtmiseks kõnealuses valdkonnas.
   Artikkel 26, mis käsitleb jäätmekavasid, on ümber sõnastatud, et selgitada, mida jäätmekava
   peaks sisaldama. Samuti on selles artiklis määratud, et jäätmekavade üksikasjalikul
   väljatöötamisel tuleks lähtuda olelustsüklil põhinevast lähenemisviisist.
   Artiklitega 29−31 nähakse ette konkreetne artikkel jäätmetekke vältimise kohta, nõudes
   liikmesriikidelt jäätmetekke vältimise programmide koostamist ning nähes ette tingimused
   nende programmide väljatöötamiseks.
   Artiklit 32, mis käsitleb kontrolli, on tugevdatud konkreetse nõudega, mis hõlmab
   kogutavate ja transporditavate jäätmete päritolu ja sihtkohta.
   Artikkel 34 sisaldab nüüd läbivaatamisklauslit ning eelmisi aruandlusmeetmeid.
   Ülejäänud artikleid ei ole oluliselt muudetud.
ET                                                11                                           ET
 ---pagebreak---                                                                2005/0281 (COD)
                                                   Ettepanek:
                      EUROOPA PARLAMENDI JA NÕUKOGU DIREKTIIV
                                                 jäätmete kohta
                                            (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikli 175 lõiget 1,
   võttes arvesse komisjoni ettepanekut1,
   võttes arvesse majandus- ja sotsiaalkomitee arvamust2,
   võttes arvesse regioonide komitee arvamust3,
   toimides asutamislepingu artiklis 251 sätestatud korras4
   ning arvestades järgmist:
   (1)     Nõukogu 15. juuli 1975. aasta direktiiviga 75/442/EMÜ jäätmete kohta5 on
           kehtestatud õiguslik raamistik jäätmete käitlemiseks ühenduses. Selles on määratletud
           põhimõisted, nagu jäätmed, taaskasutus ja kõrvaldamine, ning kehtestatud olulised
           jäätmekäitlusnõuded, eriti jäätmekäitlustoimingute kohustus ja ettevõtjate loa- või
           registreerumiskohustus, liikmesriikide kohustus koostada jäätmekavad ning sätestada
           üldpõhimõtted, nagu kohustus käidelda jäätmeid viisil, mis ei avalda keskkonnale
           kahjulikku mõju, ja põhimõte, et jäätmete tekitajad peaksid tasuma jäätmete töötlemise
           kulud.
   (2)     Euroopa Parlamendi ja nõukogu 22. juuli 2002. aasta otsuses 1600/2002/EÜ, millega
           võetakse vastu kuues keskkonnaalane tegevusprogramm,6 on esitatud üleskutse
           töötada välja või vaadata läbi jäätmealased õigusaktid, sealhulgas selgitada jäätmete ja
           mittejäätmete vahelisi erinevusi ning töötada välja direktiivi 75/442/EMÜ IIA ja IIB
           lisa edasiseks täiendamiseks vajalikud kriteeriumid.
   1
           ELT C......
   2
           ELT C......
   3
           ELT C......
   4
           Euroopa Parlamendi ... arvamus ... (ELT C ...), nõukogu ... ühine seisukoht (ELT C ...) ning Euroopa
           Parlamendi ... otsus ... (ELT C ...).
   5
           EÜT L 194, 25.7.1975, lk 39. Direktiivi on viimati muudetud Euroopa Parlamendi ja nõukogu
           määrusega (EÜ) nr 1882/2003 (ELT L 284, 31.10.2003, lk 1).
   6
           EÜT L 242, 10.9.2002, lk 1.
ET                                                     12                                                       ET
 ---pagebreak---    (3)  Komisjoni 27. mai 2003. aasta teatises „Jäätmetekke vältimise ja jäätmete
        ringlussevõtu temaatiline strateegia” on ära märgitud vajadus hinnata kehtivaid
        taaskasutamise ja kõrvaldamise määratlusi ning vajadus ringlussevõtu üldkohaldatava
        määratluse järele ja arutelu järele, mis käsitleks jäätmete määratlust.
   (4)  Oma 20. aprilli 2004. aasta resolutsioonis kutsus Euroopa Parlament komisjoni üles
        kaaluma nõukogu 24. septembri 1996. aasta direktiivi 96/61/EÜ (saastuse kompleksse
        vältimise ja kontrolli kohta)7 laiendamist jäätmesektorile tervikuna. Samuti palus
        parlament komisjonil selgelt eristada taaskasutamist ja kõrvaldamist ning selgitada
        jäätmete ja mittejäätmete vahelisi erinevusi.
   (5)  Oma 1. juuli 2004. aasta järeldustes kutsus nõukogu komisjoni üles esitama
        ettepaneku vaadata läbi direktiivi 75/442/EMÜ teatavad aspektid, et selgitada jäätmete
        ja mittejäätmete vahelisi erinevusi ning taaskasutamise ja kõrvaldamise vahelisi
        erinevusi.
   (6)  Sellepärast on vaja läbi vaadata direktiiv 75/442/EMÜ, et selgitada selliste
        põhimõistete nagu jäätmed, taaskasutamine ja kõrvaldamine määratlusi, tugevdada
        jäätmetekke vältimiseks võetavaid meetmeid, kehtestada lähenemisviis, milles
        arvestatakse toodete ja materjalide kogu olelustsükliga ja mitte ainult jäätmeetapiga,
        ning keskenduda jäätmete tekitamisest ja käitlemisest tulenevate keskkonnamõjude
        vähendamisele, tugevdades sellega jäätmete majanduslikku väärtust. Selguse ja
        loetavuse huvides tuleks direktiiv 75/442/EMÜ asendada.
   (7)  Et enamik olulisi jäätmekäitlustoiminguid on nüüdseks keskkonnaalaste ühenduse
        õigusaktidega hõlmatud, on oluline kohandada käesolev direktiiv sellele
        lähenemisviisile. Rõhu asetamine EÜ asutamislepingu artiklis 174 sätestatud
        keskkonnaeesmärkidele võimaldaks teravamalt keskenduda jäätmete tekitamise ja
        käitlemise keskkonnamõjudele ressursside kogu olelustsükli jooksul. Sellepärast peaks
        käesoleva direktiivi õiguslik alus olema asutamislepingu artikkel 175.
   (8)  Majandushoovad – kui need on kulutasuvad – on osutunud tõhusaks vahendiks
        jäätmetekke vältimise ja jäätmekäitlusega seotud eesmärkide saavutamisel. Jäätmed on
        väärtuslik ressurss ning majandushoobade edasine kasutamine maksimeerib
        keskkonnaalast kasu. Sellepärast tuleks käesolevas direktiivis julgustada nende
        hoobade kasutamist asjakohasel tasandil.
   (9)  Euroopa Parlamendi ja nõukogu määrus (EÜ) nr 1774/2002, milles sätestatakse muuks
        otstarbeks kui inimtoiduks ettenähtud loomsete kõrvalsaaduste sanitaareeskirjad8.
        Selles sätestatakse muu hulgas proportsionaalsed kontrollid seoses kõigi loomset
        päritolu jäätmete töötlemise, kasutamise ja kõrvaldamisega, vältides sellega riski
        loomade ja inimeste tervisele. Seepärast on vaja selgitada seost kõnealuse määrusega
        ja vältida eeskirjade kattumist, jättes välja loomsed kõrvalsaadused, kui need on ette
        nähtud kasutamiseks muul eesmärgil kui jäätmetega seotud toimingud.
   (10) Määruse (EÜ) nr 1774/2002 kohaldamisel saadud kogemusi silmas pidades oleks
        asjakohane selgitada jäätmeid käsitlevate õigusaktide ja nendes sisalduvate ohtlikke
   7
        EÜT L 257, 10.10.1996, lk 26. Direktiivi on viimati muudetud Euroopa Parlamendi ja nõukogu
        määrusega (EÜ) nr 1882/2003 (ELT L 284, 31.10.2003, lk 1).
   8
        EÜT L 273, 10.10.2002, lk 1.
ET                                                13                                               ET
 ---pagebreak---         jäätmeid käsitlevate sätete reguleerimisala määrusega (EÜ) nr 1774/2002 reguleeritud
        loomsete kõrvalsaaduste osas. Kui loomsed kõrvalsaadused kujutavad endast
        võimalikku terviseriski, on nende riskidega tegelemiseks sobivaim õigusakt määrus
        (EÜ) nr 1774/2002 ning kattumist jäätmeid käsitlevate õigusaktidega tuleks vältida.
   (11) Lisada tuleks korduskasutuse määratlus, et selgitada selle toimingu kohaldamisala
        üldises jäätmekäitluses ning jäätmete määratluse alla kuuluvate materjalide ja toodete
        korduskasutamise tähtsust. Korduskasutamise määratlus ei tohiks hõlmata selliste
        toodete korduskasutamist, millest ei teki jäätmeid, ja peaks seega olema seotud ainult
        sellise tegevusega, millega kaasneb jäätmetena käsitletavate toodete või komponentide
        korduskasutus .
   (12) Jäätmete raamdirektiivi tuleks lisada ringlussevõtu määratlus, et selgitada selle mõiste
        ulatust.
   (13) Taaskasutamise ja kõrvaldamise määratlusi on vaja muuta, et tagada nende kahe
        mõiste selge eristamine lähtuvalt nende keskkonnamõju tegelikust erinevusest ja
        täpsemalt sellest, kas vastav toiming viib loodusressursside asendamiseni majanduses
        või mitte. Veel on vaja lisada korrigeeriv süsteem, et selgitada juhtumeid, kus on raske
        kõnealust erinevust praktikas rakendada või kus tegevuse liigitamine taaskasutamiseks
        ei vasta toimingu tegelikule keskkonnamõjule.
   (14) Selleks et selgitada jäätmete määratluse teatavaid aspekte, on vaja liikide kaupa
        piiritleda, millal teatavaid jäätmeid käsitletakse kui selliseid, mis on lakanud olemast
        jäätmed ja muutunud sekundaarmaterjaliks või -aineks. Sellise süsteemi sätestamine,
        mille kohaselt ümberliigitamine peab vastama kõrgel tasemel keskkonnakaitset
        pakkuvatele kriteeriumidele, peaks tooma kasu nii keskkonnale kui ka majandusele.
   (15) Kulud tuleks jaotada viisil, milles kajastuks jäätmete tekitamise ja käitlemise tegelik
        hind keskkonnale.
   (16) Selleks et ühendus tervikuna saaks muutuda jäätmete kõrvaldamises iseseisvaks ja
        liikmesriigid saaksid individuaalselt liikuda selle eesmärgi suunas, on vaja ette näha
        jäätmekõrvaldusrajatiste koostöövõrgustik, arvestades geograafilisi olusid ja vajadust
        spetsialiseerunud rajatiste järele seoses teatavate jäätmeliikidega.
   (17) Jäätmekavade koostamise kohustuse ulatust ja sisu on vaja veelgi piiritleda, eriti
        kindlakskujunenud saastunud kohtade hõlmamise ja majandushoobade kasutamise
        suhtes, ning integreerida jäätmekavade väljatöötamisse ja läbivaatamisse vajadus
        arvestada keskkonnamõju toodete ja materjalide kogu olelustsükli jooksul. Samuti
        tuleks vajaduse korral arvesse võtta Euroopa Parlamendi ja nõukogu 20. detsembri
        1994. aasta direktiivi 94/62/EÜ9 (pakendite ja pakendijäätmete kohta) artiklis 14
        sätestatud nõudeid seoses käitlemiskavadega, aga ka prügilasse veetavate
        biolagunevate jäätmete vähendamise strateegiat, millele on viidatud nõukogu
        26. aprilli 1999. aasta direktiivi 1999/31/EÜ (prügilate kohta)10 artiklis 5.
   (18) Selleks et täiustada jäätmetekke vältimise meetmete edendamist liikmesriikides ja
        hõlbustada parima toimimisviisi levikut selles valdkonnas, on vaja tugevdada
   9
        EÜT L 365, 31.12.1994, lk 10.
   10
        EÜT L 182, 16.7.1999, lk 1.
ET                                               14                                              ET
 ---pagebreak---         jäätmetekke vältimisega seotud sätteid ja seada liikmesriikide suhtes sisse nõue
        töötada välja jäätmetekke vältimise programmid, milles keskendutakse põhilistele
        keskkonnamõjudele ja arvestatakse kogu olelustsüklit. Sellised eesmärgid ja meetmed
        peaksid olema suunatud majanduskasvu ja jäätmetekkega seotud keskkonnamõjude
        vahelise seose likvideerimisele. Sidusrühmadel ning üldsusel peaks vastavalt Euroopa
        Parlamendi ja nõukogu direktiivile 2003/35/EÜ11 olema võimalus osaleda kõnealuste
        programmide koostamisel ning juurdepääs nendele ka pärast koostamist.
   (19) Teatavaid jäätmekäitlust käsitlevaid sätteid nõukogu 12. detsembri 1991. aasta
        direktiivis 91/689/EMÜ ohtlike jäätmete kohta12 tuleks muuta, et kõrvaldada aegunud
        tekstiline materjal ja muuta tekst selgemaks. Ühenduse õigusnormide lihtsustamise
        huvides tuleks need sätted integreerida käesolevasse direktiivi. Selleks et selgitada
        segamiskeelu toimimist ning kaitsta keskkonda ja inimeste tervist, tuleks piirata
        direktiivis 91/689/EMÜ sätestatud segamiskeelu erandid olukordadega, kus selline
        segamine kujutab endast parimat võimalikku tehnikat vastavalt määratlusele direktiivis
        96/61/EÜ. Direktiiv 91/689/EMÜ tuleb seetõttu tunnistada kehtetuks.
   (20) Regenereerimise eelistamine nõukogu 16. juuni 1975. aasta direktiivis 75/439/EMÜ
        õlijäätmete kõrvaldamise kohta13 ei kajasta enam selget keskkonnaalast kasu ja
        sellepärast tuleks kõnealune direktiiv tunnistada kehtetuks. Et õlijäätmete eraldi
        kogumine on jätkuvalt kriitilise tähtsusega sellise õli nõuetekohase käitlemise ja selle
        sobimatust kõrvaldamisest tuleneva keskkonnakahju vältimise suhtes, tuleks
        õlijäätmete kogumise kohustus siiski integreerida käesolevasse direktiivi. Direktiiv
        75/439/EMÜ tuleks seetõttu tunnistada kehtetuks.
   (21) Käesoleva direktiivi rakendamiseks vajalikud meetmed tuleks vastu võtta vastavalt
        nõukogu 28. juuni 1999. aasta otsusele 1999/468/EÜ, millega kehtestatakse komisjoni
        rakendusvolituste kasutamise menetlused14.
   (22) Et käesoleva direktiivi eesmärke, mis seisnevad keskkonnakaitses ja siseturu
        nõuetekohase toimimise tagamises, ei saa piisaval määral saavutada liikmesriigi
        tasandil ja seetõttu on need mastaapi või meetmete mõju arvestades paremini
        saavutatavad ühenduse tasandil, võib ühendus võtta meetmeid kooskõlas
        asutamislepingu artiklis 5 sätestatud subsidiaarsuse põhimõttega. Nimetatud artiklis
        sätestatud proportsionaalsuse põhimõtte kohaselt ei lähe käesolev direktiiv kaugemale
        sellest, mida on vaja kõnealuste eesmärkide saavutamiseks,
   11
        ELT L 156, 25.6.2003, lk 17.
   12
        EÜT L 377, 31.12.1991, lk 20. Direktiivi on viimati muudetud direktiiviga 94/31/EÜ (EÜT L 168,
        2.7.1994, lk 28).
   13
        EÜT L 194, 25.7.1975, lk 23. Direktiivi on viimati muudetud Euroopa Parlamendi ja nõukogu
        direktiiviga 2000/76/EÜ (EÜT L 332, 28.12.2000, lk 91).
   14
        EÜT L 184, 17.7.1999, lk 23.
ET                                                 15                                                  ET
 ---pagebreak---    ON VASTU VÕTNUD KÄESOLEVA DIREKTIIVI:
                                            I peatükk
                      Direktiivi sisu, reguleerimisala ja mõisted
                                              Artikkel 1
                                                 Sisu
   Käesolevas direktiivis sätestatakse meetmed eesmärgiga vähendada jäätmetekke ja -käitluse
   üldist keskkonnamõju, mis on seotud ressursside kasutamisega.
   Samal eesmärgil nähakse sellega ette sätted, mille kohaselt liikmesriigid peavad
   esmajärjekorras võtma meetmeid jäätmetekke ja selle kahjulikkuse vältimiseks või
   vähendamiseks ning teises järjekorras jäätmete taaskasutamiseks korduskasutamise,
   ringlussevõtu ja muude taaskasutamistoimingute abil.
                                              Artikkel 2
                                           Reguleerimisala
   Käesolev direktiiv ei hõlma välisõhku paisatavaid gaasilisi heitmeid.
   1.       See ei hõlma järgmisi jäätmeliike nende eriaspektide suhtes, mis on juba hõlmatud
            muude ühenduse õigusaktidega:
            a)    radioaktiivsed jäätmed;
            b)    geoloogiliste uuringute, kaevandamise, töötlemise ja ladustamise tulemusena
                  tekkinud jäätmed ning karjääride tootmisjäägid;
            c)    väljaheited ja muud        põllumajanduses    kasutatavad  loodusomased     ja
                  mitteohtlikud ained;
            d)    reovesi, välja arvatud vedelad jäätmed;
            e)    kasutusest kõrvaldatud lõhkeained;
            f)    kaevandamata saastunud pinnas.
   2.       See ei hõlma loomakorjuseid või loomseid kõrvalsaadusi, mis on ette nähtud
            määruse (EÜ) nr 1774/2002 kohaseks kasutuseks, ilma et see piiraks käesoleva
            direktiivi kohaldamist loomseid kõrvalsaadusi sisaldavate biojäätmete töötlemise
            suhtes.
   3.       See ei hõlma väljaheiteid, õlgesid ega muid põllumajanduslikust tootmisest
            tulenevaid loodusomaseid mitteohtlikke ained, mida kasutatakse põllumajanduses
            või biomassist energia tootmisel, kasutades protsesse või meetodeid, mis ei kahjusta
            keskkonda ega ohusta inimeste tervist.
ET                                                16                                             ET
 ---pagebreak---    4.       Lõikes 2 osutatud loomakorjused on loomad, kes on surnud muul viisil kui korralise
            tapmise tulemusel, sealhulgas episootilise haiguse likvideerimiseks surmatud
            loomad, põllumajanduse või talupidamise kontekstis.
                                              Artikkel 3
                                               Mõisted
   Käesolevas direktiivis kasutatakse järgmisi mõisteid:
   a)       jäätmed – mis tahes ained või esemed, mille valdaja kasutuselt kõrvaldab, kavatseb
            kasutuselt kõrvaldada või on kohustatud kasutuselt kõrvaldama;
   b)       tekitaja – igaüks, kelle tegevuse käigus tekivad jäätmed, või igaüks, kes teeb
            jäätmete eeltöötlust, segab jäätmeid või sooritab jäätmetega muid toiminguid, mille
            tulemusel nende jäätmete laad või koostis muutub;
   c)       valdaja – jäätmetekitaja või füüsiline või juriidiline isik, kelle valduses on jäätmed;
   d)       käitlus – jäätmete kogumine, vedu, taaskasutamine ja kõrvaldamine, sealhulgas
            nende toimingute järelevalve ning jäätmehoidlate järelhooldus;
   e)       kogumine – jäätmete            kokkukorjamine        eesmärgiga       transportida  need
            jäätmekäitlusettevõttesse;
   f)       korduskasutamine – taaskasutamistoiming, millega kasutatakse jäätmestunud tooteid
            või komponente uuesti sel otstarbel, milleks nad on loodud;
   g)       ringlussevõtt – jäätmete taaskasutamine toodete, materjalide või ainetena kas
            esialgsel või muul eesmärgil. See ei hõlma energiakasutust;
   h)       mineraalõlijäätmed – mineraalipõhine määrdeaine või tööstuslik õli, mis ei sobi
            enam algselt ette nähtud kasutuseks, ning eelkõige sisepõlemismootorites kasutatud
            õli ja käigukastiõli, mineraalne määrdeõli, turbiiniõli ja hüdraulikaõli;
   i)       töötlemine – taaskasutamine või kõrvaldamine.
                                              Artikkel 4
                                             Jäätmeloend
   Komisjon kehtestab jäätmeloendi artikli 36 lõikes 2 sätestatud korras.
   Loend sisaldab jäätmeid, mida käsitatakse artiklite 12–15 kohaselt ohtlike jäätmetena, võttes
   arvesse jäätmete päritolu ja koostist ning vajaduse korral ohtlike jäätmete kontsentratsiooni
   piirväärtusi.
ET                                                17                                                 ET
 ---pagebreak---                                             II peatükk
                           Taaskasutamine ja kõrvaldamine
                                               1. JAGU
                                               ÜLDIST
                                              Artikkel 5
                                           Taaskasutamine
   1.      Liikmesriigid võtavad vajalikud meetmed tagamaks, et kõik jäätmed läbivad sellised
           toimingud, mille tulemusel need jäätmed hakkavad teenima kasulikku eesmärki,
           asendades tootmises või laiemalt majanduses muid ressursse, mida oleks kasutatud
           selle funktsiooni täitmiseks, või valmistatakse ette selliseks kasutamiseks (edaspidi
           „taaskasutamistoimingud”). Liikmesriigid peavad taaskasutamistoiminguteks
           vähemalt neid toiminguid, mis on loetletud II lisas.
   2.      Komisjon võib artikli 36 lõikes 2 sätestatud korras vastu võtta rakendusmeetmed, et
           seada sisse tõhususkriteeriume, mille põhjal II lisas loetletud toimingute tulemust
           võidakse käsitada kui kasuliku eesmärgi teenimist, millele on osutatud lõikes 1.
                                              Artikkel 6
                                            Kõrvaldamine
   1.      Liikmesriigid tagavad, et kui taaskasutamine vastavalt artikli 5 lõikele 1 ei ole
           võimalik, läbivad kõik jäätmed kõrvaldamistoimingud.
           Liikmesriigid keelavad        jäätmete   hülgamise,   kaadamise     või  kontrollimata
           kõrvaldamise.
   2.      Liikmesriigid peavad kõrvaldamistoiminguteks vähemalt I lisas loetletud toiminguid,
           isegi kui toimingul on teisene tagajärg ainete või energia taasväärtustamise näol.
   3.      Kui toimingu tulemustest ilmneb, et ressursside asendumisest hoolimata on sellel
           artikli 1 tähenduses ainult väike potentsiaal, võib komisjon artikli 36 lõikes 2
           sätestatud korras vastu võtta rakendusmeetmeid, millega kõnealune toiming lisatakse
           I lisa loendisse.
                                              Artikkel 7
                                             Tingimused
   Liikmesriigid tagavad, et jäätmete taaskasutamisel või kõrvaldamisel:
   a)      ei ohustata inimeste tervist;
   b)      ei kasutata protsesse ega meetodeid, mis võivad kahjustada keskkonda;
   c)      ei ohustata vett, õhku, pinnast ning taimi ja loomi;
ET                                                18                                              ET
 ---pagebreak---    d)        ei põhjustata müra- ega lõhnahäiringuid;
   e)        ei kahjustata paikkonda ega erihuvi pakkuvaid paiku.
                                              Artikkel 8
                                               Vastutus
   Liikmesriigid tagavad, et iga jäätmevaldaja taaskasutab või kõrvaldab oma jäätmed ise või
   laseb oma jäätmete taaskasutamise või kõrvaldamise teha asutusel või ettevõtjal, kes tegeleb
   jäätmekäitlustoimingutega, või korraldada era- või avalikul jäätmekogujal.
                                               2. JAGU
                                    KULUD JA VÕRGUSTIKUD
                                              Artikkel 9
                                                Kulud
   Liikmesriigid tagavad, et jäätmete taaskasutamisest või kõrvaldamisest tulenevad kulud
   jaotatakse asjakohaselt jäätmete valdaja, eelmiste valdajate ja tekitaja vahel.
                                              Artikkel 10
                                  Jäätmekõrvaldusrajatiste võrgustik
   Iga liikmesriik võtab asjakohased meetmed, ja kui see on vajalik või soovitav, siis koostöös
   teiste liikmesriikidega, et luua ühtne ja sobiv jäätmekõrvaldusrajatiste võrgustik, võttes
   arvesse parimat võimalikku tehnikat direktiivi 96/61/EÜ artikli 2 lõike 11 tähenduses
   (edaspidi „parim võimalik tehnika”).
   Kõnealune võrgustik kujundatakse selliselt, et ühendus tervikuna saaks muutuda jäätmete
   kõrvaldamises iseseisvaks ja liikmesriigid individuaalselt saaksid liikuda selle eesmärgi
   suunas, arvestades geograafilisi olusid ja vajadust spetsialiseerunud rajatiste järele seoses
   teatavate jäätmeliikidega.
   Kõnealune võrgustik peab võimaldama jäätmete kõrvaldamist lähimas sobivas rajatises kõige
   asjakohasemate meetodite ja tehnoloogia abil, et tagada keskkonna ja inimeste tervise kaitse
   kõrge tase.
                                           III peatükk
                                     Jäätmete lakkamine
                                              Artikkel 1
                                Sekundaartooted, -materjalid ja -ained
   1.        Selleks et määrata kindlaks, kas on asjakohane käsitada teatavaid jäätmeid pärast
             korduskasutamis-, ringlussevõtu- või taaskasutamistoimingu lõplikku teostamist kui
             selliseid, mis on lakanud olemast jäätmed, ning liigitada need jäätmed ümber
ET                                                19                                             ET
 ---pagebreak---             sekundaartoodeteks, -materjalideks või -aineteks, hindab komisjon järgmiste
            tingimuste täitmist:
            a)    ümberliigitamine ei tooks kaasa üldist negatiivset mõju keskkonnale;
            b)    sellise sekundaartoote, -materjali või -aine jaoks on olemas turg.
   2.       Komisjon võtab lõike 1 kohase hinnangu põhjal ja artikli 36 lõikes 2 sätestatud
            korras rakendusmeetmed konkreetse toote, materjali või aine jäätmeliigi osas,
            määrates kindlaks keskkonna- ja kvaliteedikriteeriumid, mis peavad olema täidetud,
            et neid jäätmeid saaks käsitada jäätmetena, mis on muutunud sekundaartooteks, -
            materjaliks või -aineks.
   3.       Vastavalt lõikes 2 sätestatud kriteeriumidele tuleb tagada, et tulemuseks saadav
            sekundaartoode, -materjal või -aine vastab turustamiseks vajalikele tingimustele.
            Kõnealustes kriteeriumides võetakse arvesse kõiki sekundaarmaterjali või -aine
            keskkonnakahjuliku kasutamise või veoga seotud ohtusid ning need kriteeriumid
            seatakse tasemel, millega tagatakse inimeste tervise ja keskkonna kaitse kõrge tase.
                                            IV peatükk
                                      Ohtlikud jäätmed
                                               1. JAGU
                                        LIIGITUS JA LOEND
                                              Artikkel 12
                                                Liigitus
   Jäätmeid käsitatakse kui ohtlikke jäätmeid, kui neil on üks või mitu III lisas loetletud
   omadust.
   Kodumajapidamises tekkinud ohtlikke jäätmeid ei käsitata kui ohtlikke jäätmeid enne, kui
   need on kogunud jäätmetöötlustoimingutega tegelev ettevõtja või era- või avalik
   jäätmekoguja.
   Käesolevas direktiivis sisalduvaid ohtlikke jäätmeid käsitlevaid sätteid ei kohaldata
   määrusega (EÜ) nr 1774/2002 hõlmatud loomsete kõrvalsaaduste ja nendest saadud toodete
   suhtes, kui need ei ole segatud ohtlike jäätmetega.
                                              Artikkel 13
                                                 Loend
   Komisjon kehtestab ohtlike jäätmete loendi (edaspidi „loend”) artikli 36 lõikes 2 sätestatud
   korras.
ET                                                 20                                            ET
 ---pagebreak---    Loendis võetakse arvesse jäätmete päritolu ja koostist ning vajaduse korral ohtlike jäätmete
   kontsentratsiooni piirväärtusi.
                                               Artikkel 14
                                Loendiga hõlmamata ohtlikud jäätmed
   1.      Liikmesriik võib lugeda jäätmed ohtlikuks ka siis, kui need ei sisaldu artikli 4
           osutatud jäätmeloendis (edaspidi „loend“), kuid neil on vähemalt üks III lisas
           loetletud omadus.
           Liikmesriik teatab igast sellisest juhtumist komisjonile aruandes, mis on ette nähtud
           artikli 34 lõikega 1, ja esitab komisjonile kogu asjakohase teabe.
   2.      Komisjon vaatab saadud teadetest lähtudes kõnealuse loendi läbi artikli 36 lõikes 2
           sätestatud korras, et otsustada selle loendi kohandamise üle.
                                               Artikkel 15
                              Loendiga hõlmatud mitteohtlikud jäätmed
   1.      Kui liikmesriigil on tõendid selle kohta, et teatavatel kõnealusesse loendisse
           kuuluvatel jäätmetel ei ole ühtegi III lisas loetletud omadust, võib see liikmesriik
           käsitada neid jäätmeid kui mitteohtlikke jäätmeid.
           Liikmesriik teatab igast sellisest juhtumist komisjonile aruandes, mis on ette nähtud
           artikli 34 lõikega 1, ja esitab komisjonile kõik vajalikud tõendid.
   2.      Komisjon vaatab saadud teadetest lähtudes kõnealuse loendi läbi artikli 36 lõikes 2
           sätestatud korras, et otsustada selle loendi kohandamise üle.
                                                2. JAGU
                                              ERINÕUDED
                                               Artikkel 16
                                          Jäätmete eraldamine
   1.      Liikmesriigid võtavad vajalikud meetmed tagamaks, et ohtlike jäätmete segamisel
           kas muude ohtlike jäätmetega, millel on teistsugused omadused, või muude jäätmete,
           ainete või materjaliga, täidetakse järgmised tingimused:
           a)     jäätmed segab asutus või ettevõtja, kes on saanud loa vastavalt artiklile 19;
           b)     täidetakse artiklis 7 sätestatud tingimused;
           c)     jäätmekäitluse keskkonnamõju ei muutu halvemaks;
           d)     selline tegevus vastab parimale võimalikule tehnikale.
ET                                                  21                                           ET
 ---pagebreak---    2.       Kui ohtlikke jäätmeid on vastuolus lõikega 1 segatud muude ohtlike jäätmetega,
            millel on teistsugused omadused, või muude jäätmete, ainete või materjaliga, tuleb
            jäätmed kooskõlas liikmesriikide määratud tehniliste ja majanduslike
            teostatavuskriteeriumidega eraldada, kui seda on vaja artikli 7 täitmiseks.
                                               Artikkel 17
                                             Märgistamine
   1.       Liikmesriigid võtavad vajalikud meetmed, et tagada ohtlike jäätmete pakendamine ja
            märgistamine kehtivate rahvusvaheliste ja ühenduse normide kohaselt nende
            kogumise, veo ja ajutise ladustamise käigus.
   2.       Ohtlike jäätmete siirdamisel peab nendega kaasas olema nõukogu määruses (EÜ)
            nr 259/93 osutatud vorm.
                                               Artikkel 18
                                         Mineraalõlijäätmed
   Liikmesriigid võtavad vajalikud meetmed, et tagada mineraalõlijäätmete kogumine ja
   käitlemine vastavalt artiklile 7, ilma et see piiraks artiklites 16 ja 17 sätestatud ohtlike
   jäätmete käitlemisega seotud kohustuste kohaldamist.
                                            V peatükk
                                  Load või registreerimine
                                                1. JAGU
                                                 LOAD
                                             1. ALAJAGU
                                             ÜLDSÄTTED
                                               Artikkel 19
                                             Väljaandmine
   1.       Liikmesriigid kehtestavad nõude, et iga asutus või ettevõtja, kes kavatseb tegelda
            kõrvaldamis- või taaskasutamistoimingutega, peab hankima selleks loa riigi
            pädevatelt asutustelt.
            Sellistes lubades määratakse:
            a)     töödeldavate jäätmete liik ja kogus;
            b)    vastava tegevuskoha puhul kehtivad tehnilised nõuded iga lubatava
                   toiminguliigi suhtes;
            c)     ohutusabinõud, mida tuleb rakendada;
ET                                                 22                                           ET
 ---pagebreak---             d)     iga toiminguliigi puhul kasutatav meetod.
            Lubades võidakse määrata lisatingimusi ja -kohustusi.
   2.       Lubasid võidakse anda määratud tähtajaks ja need võivad olla pikendatavad.
   3.       Kui riigi pädev asutus peab kavatsetavat töötlusviisi keskkonnakaitse seisukohast
            vastuvõetamatuks, keeldub ta luba andmast.
   4.       Energia taaskasutamist hõlmava mis tahes loa tingimuseks tuleb seada, et kõnealusel
            energia taaskasutamisel peab olema kõrge energiatõhususe tase.
                                               Artikkel 20
                                 Direktiivi 96/61/EÜ alusel antud load
   Käesoleva direktiivi artikli 19 lõiget 1 ei kohaldata sellise asutuse või ettevõtja suhtes, kes on
   saanud loa direktiivi 96/61/EÜ alusel.
                                               Artikkel 21
                                            Rakendusmeetmed
   Komisjon võib artikli 36 lõikes 2 sätestatud korras vastu võtta lubade miinimumstandardeid
   eesmärgiga tagada, et jäätmeid töödeldakse keskkonnaohutult.
                                              2. ALAJAGU
                                               ERANDID
                                               Artikkel 22
                                          Osalemise tingimused
   Liikmesriigid võivad vabastada artikli 19 lõikes 1 sätestatud nõudest:
   a)       asutused või ettevõtjad, kes oma jäätmeid ise tekitamiskohas töötlevad;
   b)       rajatised ja ettevõtted, kes tegelevad jäätmete taaskasutamisega.
   Kui asutus või ettevõtja nii kõrvaldab kui ka taaskasutab jäätmeid, võidakse ta vabastada
   üksnes taaskasutamistoimingute suhtes.
                                               Artikkel 23
                                              Üldeeskirjad
   1.       Kui liikmesriik soovib lubada artikliga 22 ette nähtud erandeid, tagab ta, et
            asjaomased pädevad asutused näevad iga tegevusliigi suhtes ette üldeeskirjad, milles
            määratakse erandiga hõlmata võidavate jäätmete liigid ja kogused ning kasutatav
            töötlemisviis.
ET                                                 23                                                 ET
 ---pagebreak---             Need eeskirjad peavad põhinema parimal võimalikul tehnikal ning olema koostatud
            nii, et tagatakse vastavus artiklile 7.
   2.       Liikmesriigid teatavad komisjonile lõike 1 alusel ette nähtud üldeeskirjadest.
                                                Artikkel 24
                                            Ohtlikud jäätmed
   Ohtlike jäätmete suhtes võivad liikmesriigid lubada artikli 22 alusel erandeid üksnes
   asutustele või ettevõtjatele, kes tegelevad taaskasutamistoimingutega.
   Lisaks artikli 23 lõikega 1 ette nähtud üldeeskirjadele sätestavad liikmesriigid ohtlike
   jäätmetega seotud erandite eritingimused, mis hõlmavad jäätmetes sisalduda võivate ohtlike
   ainete piirväärtusi, heitkoguste piirväärtusi, tegevusliike, aga ka muud taaskasutamise eri
   vormide teostamiseks vajalikud nõuded.
                                                 2. JAGU
                                         REGISTREERIMINE
                                                Artikkel 25
                                             Registreerimine
   1.       Liikmesriigid tagavad, et riigi pädev asutus peab registrit asutuste ja ettevõtjate
            kohta, kes erialaselt tegelevad jäätmete kogumise või veoga või kes kauplejate või
            vahendajatena korraldavad jäätmete töötlemist teiste isikute nimel ja kelle suhtes ei
            kehti artikli 19 lõikes 1 sätestatud loanõue.
            Need asutused ja ettevõtjad peavad vastama teatavatele miinimumstandarditele.
   2.       Kõik 1. jao 2. alajao kohaselt vabastatud asutused ja ettevõtjad tuleb kanda lõikega 1
            ette nähtud registrisse.
   3.       Komisjon võtab artikli 36 lõikes 2 sätestatud korras vastu lõike 1 teises lõigus
            osutatud miinimumstandardid.
   4.       Liikmesriigid tagavad, et nende territooriumi piires kasutatav jäätmete kogumis- ja
            veosüsteem tagab kogutavate ja veetavate jäätmete toimetamise asjakohastesse
            töötlemisrajatistesse vastavalt artiklis 7 sätestatud kohustustele.
ET                                                  24                                             ET
 ---pagebreak---                                         VI peatükk
                                    Jäätmehooldus
                                            1. JAGU
                                            KAVAD
                                           Artikkel 26
                                         Jäätmekavad
   1. Liikmesriigid tagavad, et nende pädevad asutused kehtestavad vastavalt artiklile 1
      ühe või mitu jäätmekava, mis vaadatakse läbi vähemalt iga viie aasta järel.
      Need kavad peavad eraldi või kombineerituna hõlmama kogu asjaomase liikmesriigi
      geograafilise territooriumi.
   2. Lõikega 1 ette nähtud jäätmekavades esitatakse asjaomase geograafilise üksuse
      olemasoleva jäätmehooldusolukorra analüüs ning meetmed, mis tuleb võtta
      jäätmetekke vältimiseks, jäätmete korduskasutamiseks, ringlussevõtmiseks,
      taaskasutamiseks ja ohutuks kõrvaldamiseks.
   3. Jäätmekavad peavad sisaldama vähemalt järgmist:
      a)    nii tekkivate jäätmete kui ka tõenäoliselt väljastpoolt asjaomase riigi
            territooriumile töötlemiseks toodavate jäätmete liik, kogus ja päritolu;
      b)    tehnilised üldnõuded, mis muu hulgas hõlmavad kogumissüsteeme ja
            töötlemisviise;
      c)    mis tahes erikorraldused selliste jäätmevoogude suhtes, mis kujutavad endast
            spetsiifilist tegutsemist vajavat, tehnilist või jäätmekäitlusprobleemi;
      d)    andmed ja hinnangud olemasolevate kõrvaldamisrajatiste ja olulisemate
            taaskasutamisrajatiste, samuti kindlakskujunenud saastunud kohtade suhtes
            ning meetmed nende rehabiliteerimiseks;
      e)    piisav teave kriteeriumide või tegevuskoha identifitseerimise kujul, mis
            võimaldab pädevatel asutustel otsustada tulevaste kõrvaldamisrajatiste või
            olulisemate taaskasutamisrajatiste jaoks lubade andmise või andmata jätmise
            suhtes;
      f)    füüsilised või juriidilised isikud, kellel on luba jäätmeid käidelda;
      g)    andmed füüsiliste        ja   juriidiliste isikute   kohta,  kellel  on  volitused
            jäätmekäitluseks;
      h)    hinnang, mis käsitleb konkreetsete majandushoobade kasulikkust ja sobivust
            eri jäätmeprobleemide lahendamiseks, arvestades vajadust säilitada siseturu
            tõrgeteta toimimine.
ET                                             25                                              ET
 ---pagebreak---    4.        Jäätmekavad peavad vastama direktiivi 94/62/EÜ artiklis 14 sätestatud
             kavandamisnõuetele ning direktiivi 1999/31/EÜ artiklis 5 osutatud strateegiale
             prügilasse veetavate biolagunevate jäätmete vähendamiseks ning hõlmama olulisi
             teadlikkuse suurendamise kampaaniaid ja majandushoobade kasutamist.
   5.        Liikmesriigid teatavad komisjonile kõikidest vastuvõetud jäätmekavadest ja oma
             jäätmekavade muutmisest.
             Samal ajal esitavad nad komisjonile üldhinnangu selle kohta, kuidas kõnealused
             kavad toetavad käesoleva direktiivi eesmärke. See hinnang hõlmab strateegilist
             jäätmekavade keskkonnamõju hinnangut, mis on ette nähtud direktiiviga
             2001/42/EÜ.
                                             Artikkel 27
                                        Liikmesriikide koostöö
   Liikmesriigid teevad artikli 26 kohaselt jäätmekavasid koostades vajaduse korral koostööd
   teiste asjaomaste liikmesriikidega.
   Liikmesriigid tagavad üldsuse osalemise vastavalt direktiivile 2003/35/EÜ, eelkõige
   avaldades jäätmekavad üldsusele avatud veebisaidil.
                                             Artikkel 28
                                          Rakendusmeetmed
   Komisjon võtab artikli 36 lõikes 2 sätestatud korras vastu artikli 26 lõikega 5 ette nähtud
   teadete vormingu.
                                              2. JAGU
                           JÄÄTMETEKKE VÄLTIMISE PROGRAMMID
                                             Artikkel 29
                                             Algatamine
   1.        Liikmesriigid käivitavad vastavalt artiklile 1 jäätmetekke vältimise programmid
             hiljemalt [kolme aasta möödudes käesoleva direktiivi jõustumisest].
             Need programmid kas integreeritakse artikliga 26 ette nähtud jäätmekavadesse või
             toimivad nad eraldi programmidena. Need koostatakse sellisel geograafilisel tasandil,
             mis on kõige sobivam nende tõhusaks kohaldamiseks.
   2.        Liikmesriigid tagavad, et sidusrühmadel ja üldsusel on vastavalt direktiivile
             2003/35/EÜ võimalus osaleda kõnealuste programmide väljatöötamisel ja et neil on
             ka pärast väljatöötamist programmidele juurdepääs.
ET                                                26                                               ET
 ---pagebreak---                                               Artikkel 30
                                          Programmide sisu
   1.      Liikmesriigid seavad oma programmides jäätmetekke vältimise eesmärgid ja
           hindavad meetmete võtmise võimalusi vastavalt IV lisas sätestatule.
           Sellised eesmärgid ja meetmed kavandatakse eesmärgiga likvideerida seos
           majanduskasvu ja jäätmetekkega seotud keskkonnamõju vahel.
   2.      Liikmesriigid määravad kindlaks konkreetsed kvalitatiivsed ja kvantitatiivsed
           eesmärgid ning indikaatorid iga meetme või meetmete kombinatsiooni suhtes, mis
           võetakse vastu üksikmeetmete edenemise jälgimiseks ja hindamiseks.
                                              Artikkel 31
                                            Läbivaatamine
   Liikmesriigid hindavad oma jäätmetekke vältimise kavasid korrapäraselt, tehes seda vähemalt
   enne aruannete esitamist vastavalt artikli 34 lõikele 1.
                                          VII peatükk
                              Kontroll ja dokumentatsioon
                                              Artikkel 32
                                            Kontrollimised
   1.      Pädevad asutused kontrollivad asjakohaselt ja korrapäraselt asutusi ja ettevõtjaid, kes
           tegelevad jäätmetöötlustoimingutega või erialaselt jäätmete kogumise või veoga või
           teiste nimel jäätmetöötluse korraldamisega, ja ohtlike jäätmete tekitajaid.
   2.      Jäätmete kogumise ja veoga seotud kontroll hõlmab kogutavate ja veetavate jäätmete
           päritolu ja sihtkohta.
                                              Artikkel 33
                                          Dokumentatsioon
   1.      Artikli 19 lõikes 1 osutatud asutused ja ettevõtjad, ohtlike jäätmete tekitajad ning
           ohtlikke jäätmeid koguvad või vedavad asutused ja ettevõtjad peavad
           dokumenteerima jäätmete koguse, laadi, päritolu ja asjakohastel puhkudel sihtkoha,
           kogumise sageduse, kasutatava transpordiliigi ja jäätmete suhtes ette nähtud
           töötlemisviisi ning võimaldama pädeval asutusel taotluse korral selle teabega
           tutvuda.
   2.      Ohtlike jäätmete kohta säilitatakse kõnealuseid dokumente vähemalt kolm aastat,
           välja arvatud ohtlikke jäätmeid vedavate asutuste ja ettevõtjate puhul, kes peavad
           selliseid dokumente säilitama vähemalt 12 kuud.
           Pädeva asutuse või eelmise jäätmevaldaja taotlusel esitatakse dokumentaalsed
           tõendid jäätmekäitlustoimingute tegemise kohta.
ET                                                 27                                              ET
 ---pagebreak---                                               VIII peatükk
                                               Lõppsätted
                                                  Artikkel 34
                                         Aruandlus ja läbivaatamine
   1.       Iga kolme aasta järel teavitavad liikmesriigid komisjoni sektoriaruande vormis
            käesoleva direktiivi rakendamisest15.
            Kõnealuse aruande koostamisel võetakse aluseks küsimustik või lühikirjeldus, mille
            on kehtestanud komisjon direktiivi 91/692/EMÜ16 artiklis 6 sätestatud korras.
            Aruanne esitatakse komisjonile üheksa kuu jooksul pärast selles hõlmatava
            kolmeaastase ajavahemiku lõppu.
            Liikmesriigid lisavad neisse aruannetesse teabe oma edusammude kohta jäätmetekke
            vältimise programmide rakendamisel.
            Aruandluskohustuste kontekstis kogutakse andmeid toidujäätmete kohta, mis
            võimaldab kehtestada eeskirjad nende ohutuks kasutamiseks, taaskasutamiseks,
            ringlussevõtmiseks ja kõrvaldamiseks.
   2.       Komisjon saadab kõnealuse küsimustiku või lühikirjelduse kuus kuud enne vastavas
            aruandes hõlmatava ajavahemiku algust.
   3.       Komisjon avaldab ühenduse aruande käesoleva direktiivi rakendamise kohta üheksa
            kuu jooksul pärast liikmesriikidelt aruannete saamist vastavalt lõikele 1.
   4.       Esimeses aruandes, mis koostatakse viis aastat pärast käesoleva direktiivi jõustumist,
            kontrollib komisjon direktiivi rakendamist ja esitab vajaduse korral läbivaatamise
            ettepaneku.
                                                  Artikkel 35
                                      Kohandamine tehnika arenguga
   Komisjon võtab artikli 36 lõikes 2 sätestatud korras vastu muudatused, mida on vaja
   käesoleva direktiivi lisade kohandamiseks teaduse ja tehnika arenguga.
   15
          Jäätmeteket ja -töötlust käsitleva kvantitatiivse teabe aruanded viiakse määruse (EÜ) nr 2150/2002
          reguleerimisalasse. Aruannete esitamise sagedused ja tähtajad sätestatakse kõnealuse määruse lisades.
   16
          EÜT L 377, 31.12.1991, lk 48.
ET                                                       28                                                     ET
 ---pagebreak---                                                 Artikkel 36
                                                 Komitee
   1.       Komisjoni abistab komitee (edaspidi „komitee”).
   2.       Kui viidatakse käesolevale lõikele, kohaldatakse otsuse 1999/468/EÜ artikleid 5 ja 7,
            võttes arvesse selle artiklis 8 sätestatut.
            Otsuse 1999/468/EÜ artikli 5 lõikes 6 ettenähtud tähtajaks kehtestatakse kolm kuud.
   3.       Komitee võtab vastu oma töökorra.
                                                Artikkel 37
                                                Ülevõtmine
   1.       Liikmesriigid jõustavad käesoleva direktiivi järgimiseks vajalikud õigusnormid
            hiljemalt [märkida käesoleva direktiivi vastuvõtmise kuupäevast 24 kuud hilisem
            kuupäev]. Liikmesriigid edastavad viivitamata komisjonile nende õigusnormide
            teksti ning nende normide ja käesoleva direktiivi vahelise vastavustabeli.
            Kui liikmesriigid need normid vastu võtavad, lisatakse nendesse või nende normide
            ametliku avaldamise korral nende juurde viide käesolevale direktiivile. Viitamise
            viisi näevad ette liikmesriigid.
   2.       Liikmesriigid edastavad komisjonile käesoleva direktiiviga              reguleeritavas
            valdkonnas vastuvõetud põhiliste siseriiklike õigusnormide teksti.
                                                Artikkel 38
                                         Kehtetuks tunnistamine
   Direktiivid 75/439/EMÜ, 75/442/EMÜ and 91/689/EMÜ tunnistatakse kehtetuks.
   Viiteid kehtetuks tunnistatud direktiividele peetakse viideteks käesolevale direktiivile ja neid
   loetakse V lisas esitatud vastavustabeli kohaselt.
                                                Artikkel 39
                                                Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu
   Teatajas.
ET                                                  29                                              ET
 ---pagebreak---                                             Artikkel 40
                                            Adressaadid
   Käesolev direktiiv on adresseeritud liikmesriikidele.
   Brüssel,
   Euroopa Parlamendi nimel                    Nõukogu nimel
   president                                   eesistuja
ET                                               30          ET
 ---pagebreak---                                                 I LISA
                                  KÕRVALDAMISTOIMINGUD
   D 1 Maapealne või maa-alune ladestamine (nt prügilasse jne)
   D 2 Pinnastöötlus (nt vedelate või püdelate heitmete biolagundamine pinnases jne)
   D 3 Süvainjektsioon (nt vedelate heitmete pumpamine puuraukudesse, mahajäetud
   soolakaevandustesse või looduslikesse tühemikesse jne)
   D 4 Paigutamine maapealsetesse basseinidesse (nt vedelate või püdelate jäätmete paigutamine
   šahtidesse, tiikidesse või laguunidesse jne)
   D 5 Paigutamine tarindprügilatesse (nt jäätmete paigutamine üksteisest ning keskkonnast
   isoleeritud, pealt kaetud ja vooderdatud pesadesse jne)
   D 6 Heitmine veekogudesse, v.a merre/ookeani
   D 7 Heitmine merre/ookeani, sh ladestamine merepõhja
   D 8 Bioloogiline töötlus, mida ei ole käsitletud mujal käesolevas lisas ning mille
   lõppsaaduseks on ühendid või segud, mis kõrvaldatakse kasutuselt mis tahes toiminguga D 1–
   D 12
   D 9 Füüsikalis-keemiline töötlus, mida ei ole käsitletud mujal käesolevas lisas ning mille
   lõppsaaduseks on ühendid või segud, mis kõrvaldatakse kasutuselt mis tahes toiminguga D 1–
   D 12 (nt aurutamine, kuivatamine, kaltsineerimine jne)
   D 10 Põletamine maismaal
   D 11 Põletamine merel
   D 12 Püsiladustamine (nt konteinerites jäätmete paigutamine kaevandustesse jne)
   D 13 Jäätmesegude koostamine või jäätmete segamine enne mis tahes toimingut D1–D12
   D 14 Ümberpakkimine enne mis tahes toimingut D 1–D 13
   D 15 Vaheladustamine mis tahes toiminguks D 1–D 14 hulgast (välja arvatud jäätmete ajutine
   kogumiseelne hoidmine nende tekkekohas)
ET                                                 31                                          ET
 ---pagebreak---                                                      II LISA
                                   TAASKASUTAMISTOIMINGUD
   R1 Kasutamine põhimõtteliselt kütusena või muu energiaallikana.
   See hõlmab tahkeid olmejäätmeid töötlevaid põletusrajatisi üksnes siis, kui nende
   energiatõhusus on võrdne või suurem kui:
   –         0,60 rajatiste puhul, mis tegutsevad ja on saanud loa vastavalt ühenduse
             õigusaktidele enne 1. jaanuari 2009;
   –         0,65 rajatiste puhul, mis on saanud loa enne 31. detsembrit 2008;
   vastavalt järgmisele valemile17:
   Energiatõhusus = (Ep − ( Ef + Ei)) / (0,97 x (Ew + Ef)),
   kus:
   Ep on aastane soojuse või elektri kujul toodetav energia. Selle arvutamiseks korrutatakse
   elektri kujul saadud energia kordajaga 2,6 ning kaubanduslikul eesmärgil toodetud soojus
   kordajaga 1,1 (GJ aastas).
   Ef on süsteemi aastane energiakulu kütustest, millega aidatakse kaasa auru tootmisele (GJ
   aastas).
   Ew on töödeldud jäätmetes sisalduv aastane energia, mille väljaarvutamiseks kasutatakse
   jäätmete väiksemat puhaskütteväärtust (GJ aastas).
   Ei on aastas imporditav energia, millest arvatakse välja Ew ja Ef (GJ aastas).
   0,97 on tegur, millega arvestatakse koldetuhast ja kiirgusest tingitud energiakadu.
   R 2 Lahustite taasväärtustamine/regenereerimine
   R 3 Lahustitena mittekasutatavate orgaaniliste ainete ringlussevõtt/taasväärtustamine (sh
   kompostimine ja muud bioloogilised muundamisprotsessid)
   R 4 Metallide ja metalliühendite ringlussevõtt/taasväärtustamine
   R 5 Muude anorgaaniliste ainete ringlussevõtt/taasväärtustamine
   R 6 Hapete ja aluste regenereerimine
   R 7 Reostustõrjeks kasutatud ainete taaskasutamine
   R 8 Katalüsaatorikomponentide taaskasutamine
   17
            See valem põhineb teabel, mis sisaldub viitedokumendis jäätmete põletamise parima võimaliku tehnika
            kohta.
ET                                                       32                                                     ET
 ---pagebreak---    R 9 Õlide taasrafineerimine või korduskasutamine muul viisil
   R 10 Pinnastöötlus põllumajandusliku kasutamise eesmärgil või keskkonnaseisundi
   parendamiseks
   R 11 Punktides R 1–R 10 nimetatud toimingute tagajärjel tekkinud jäätmete kasutamine
   R 12 Jäätmete vahetamine punktides R 1–R 11 nimetatud toiminguteks
   R 13 Jäätmete vaheladustamine mis tahes toiminguks R 1–R 12 hulgast (välja arvatud
   jäätmete ajutine kogumiseelne hoidmine nende tekkekohas)
ET                                             33                                       ET
 ---pagebreak---                                                III LISA
          JÄÄTMETE OMADUSED, MIS LUBAVAD NEID PIDADA OHTLIKEKS
                                           JÄÄTMETEKS
   H1 „Plahvatusohtlik”: ained ja valmistised, mis võivad leegiga kokkupuutel plahvatada või
   mis on põrutus- või hõõrdumistundlikumad kui dinitrobenseen.
   H2 „Oksüdeeriv”: ained ja valmistised, mis annavad kokkupuutel muude, eelkõige tuleohtlike
   ainetega tugevalt eksotermilise reaktsiooni.
   H3-A „Väga tuleohtlik”:
   –        vedelad ained ja valmistised, mille leektäpp on alla 21 °C (sealhulgas eriti kergesti
            süttivad vedelikud), või
   –        ained ja valmistised, mis võivad iseenesest kuumeneda ja lõpuks õhuga kokkupuutel
            süttida ümbritseva õhu temperatuuril lisaenergiat vajamata, või
   –        tahked ained ja valmistised, mis võivad kergesti süttida pärast lühiajalist
            kokkupuudet süüteallikaga ja mis põlevad või hõõguvad edasi, kui see allikas on
            kõrvaldatud, või
   –        gaasilised ained ja valmistised, mis süttivad õhu käes normaalrõhul, või
   –        ained ja valmistised, mis kokkupuutel veega või niiske õhuga eraldavad ohtlikus
            koguses kergesti süttivaid gaase.
   H3-B „Tuleohtlik”: vedelad ained ja valmistised, mille leektäpp on vähemalt 21 °C ja mitte
   rohkem kui 55 °C.
   H4 „Ärritav”: mittesööbivad ained ja valmistised, mis vahetul, pikaajalisel või korduval
   kokkupuutel naha või limaskestaga võivad tekitada põletikke.
   H5 „Kahjulik”: ained ja valmistised, mis hingamisteede, seedeelundite või naha kaudu
   organismi sattudes võivad põhjustada piiratud ulatuses tervisehäireid.
   H6 „Mürgine”: ained ja valmistised (sealhulgas väga mürgised ained ja valmistised), mis
   hingamisteede, seedeelundite või naha kaudu organismi sattudes võivad põhjustada raskeid,
   ägedaid või kroonilisi tervisehäireid või isegi surma.
   H7 „Kantserogeenne”: ained ja valmistised, mis hingamisteede, seedeelundite või naha kaudu
   organismi sattudes võivad põhjustada vähktõppe haigestumist või suurendada selle haiguse
   esinemissagedust.
   H8 „Sööbiv”: ained ja valmistised, mis eluskudedega kokku puutudes võivad neid hävitada.
   H9 „Nakkust tekitav”: mikroorganisme või nende toksiine sisaldavad ained, mida teatakse
   kindlasti või tõenäoliselt põhjustavat inimeste või muude elusorganismide haigestumist.
ET                                                 34                                             ET
 ---pagebreak---    H10 „Teratogeenne”: ained ja valmistised, mis hingamisteede, seedeelundite või naha kaudu
   organismi sattudes võivad esile kutsuda mittepärilikke kaasasündinud väärarenguid või
   suurendada nende esinemissagedust.
   H11 „Mutageenne”: ained ja valmistised, mis hingamisteede või seedeelundite kaudu
   organismi sattudes võivad esile kutsuda pärilikke geneetilisi defekte või suurendada nende
   esinemissagedust.
   H12 Ained ja valmistised, mille kokkupuutel vee, õhu või happega vabanevad mürgised või
   väga mürgised gaasid.
   H13 Ained ja valmistised, millest pärast nende kõrvaldamist võivad leostuda või muul viisil
   eralduda muud aineid, millel on mõni eespool loetletud omadus.
   H14 „Ökotoksiline”: ained ja valmistised, mis põhjustavad või võivad põhjustada kas kohe
   või aja jooksul ohtu ühele või mitmele keskkonnasektorile.
   Märkused
   1.        Ohtlike omaduste „mürgine” (ja „väga mürgine”), „kahjulik”, „sööbiv” ja „ärritav”
             määramisel võetakse aluseks kriteeriumid, mis on sätestatud muudetud nõukogu
             direktiivi 67/548/EMÜ18 VI lisa IA ja IIB osas.
   2.        Omaduste „kantserogeenne”, „teratogeenne” ja „mutageenne” määramiseks ja kõige
             värskema teabe kajastamiseks vajalikud lisakriteeriumid on esitatud „Ohtlike ainete
             ja valmististe liigitamise ja märgistamise juhendis”, mis sisaldub muudetud direktiivi
             67/548/EMÜ VI lisa IID osas.
   Katsemeetodid
   Kasutatakse meetodeid, mida on kirjeldatud direktiivi 67/548/EMÜ V lisas, kooskõlas
   kõnealuse direktiivi muudatustega.
   18
           EÜT 196, 16.8.1967, lk 1.
ET                                                 35                                               ET
 ---pagebreak---                                             IV LISA
                         JÄÄTMETEKKE VÄLTIMISE MEETMED
   Meetmed, millega saab mõjutada jäätmetekkega seotud raamtingimusi
   1.     Kavandamismeetmete või primaarressursside kättesaadavust ja hinda mõjutavate
          muude majandushoobade kasutamine.
   2.     Keskkonnahoidlikumate ja -säästlikumate toodete ja tehnoloogiate saavutamist
          käsitleva uurimis- ja arendustegevuse edendamine ning sellise uurimis- ja
          arendustegevuse tulemuste levitamine ja kasutamine.
   3.     Tõhusate ja sihipäraste indikaatorite väljatöötamine, et mõõta seoses jäätmetekkega
          keskkonnale avaldatavat survet igal tasandil, alates toodete võrdlusest kuni kohalike
          omavalitsuste ja riiklike meetmeteni.
   Meetmed, millega saab mõjutada kujundamise ja tootmise etappi
   4.     Ökodisaini edendamine (keskkonnaaspektide süstemaatiline integreerimine
          tootedisaini eesmärgiga parandada toote keskkonnahoidlikkust toote kogu
          olelustsükli jooksul).
   5.     Jäätmetekke vältimise tehnikate kohta teabe andmine eesmärgiga hõlbustada parima
          võimaliku tehnika rakendamist tööstuses.
   6.     Pädevatele asutustele väljaõppe korraldamine seoses jäätmetekke vältimise nõuete
          lisamisega lubadesse vastavalt direktiivile 96/61/EÜ.
   7.     Meetmete võtmine jäätmetekke vältimiseks rajatistes, mida direktiiv 96/61/EÜ ei
          hõlma. Asjakohastel puhkudel võiksid sellised meetmed hõlmata jäätmetekke
          vältimise hinnanguid või kavasid.
   8.     Teadlikkuse suurendamise kampaaniad või äriettevõtete toetamine rahaliselt, otsuste
          tegemisel või muul viisil. Sellised meetmed on tõenäoliselt eriti tõhusad siis, kui
          need on suunatud ja kohandatud väikestele ja keskmise suurusega ettevõtetele ning
          toimivad kindlakskujunenud ärivõrgustike kaudu.
   9.     Vabatahtlike kokkulepete, tarbijate/tootjate komiteede või sektoriviisiliste
          läbirääkimiste kasutamine selleks, et asjaomased äriettevõtted või tööstussektorid
          seaksid sisse oma jäätmetekke vältimise kavad või eesmärgid või korrigeeriksid
          ebasäästlikke tooteid või pakendeid.
   10.    Kiitust väärivate       keskkonnahooldussüsteemide,       sealhulgas    ISO    14001
          propageerimine.
   Meetmed, millega saab mõjutada tarbimise ja kasutamise etappi
   11.    Majandushoovad, nagu keskkonnahoidlike ostude soodustamine või kohustusliku
          tarbijamakse sisseseadmine sellistelt pakenditelt või pakendielementidelt, mis muidu
          oleksid tasuta.
ET                                              36                                              ET
 ---pagebreak---    12. Üldsusele või konkreetsele tarbijarühmale suunatud teadlikkuse tõstmise kampaaniad
       ja teabe jagamine.
   13. Usaldusväärsete ökomärgiste edendamine.
   14. Jäätmetekke vältimise alast teavet ja väiksema keskkonnamõjuga toodete
       kättesaadavust käsitlevad kokkulepped tööstusega, näiteks selliste tootekomiteede
       kasutamine, nagu seda tehakse integreeritud tootepõhimõtete raames, või
       jaemüüjatega.
   15. Riigihangete ja erasektori hangetega seoses keskkonnaalaste ja jäätmetekke vältimise
       kriteeriumide integreerimine pakkumiskutsetesse ja lepingutesse vastavalt komisjoni
       poolt 29. oktoobril 2004 avaldatud „Keskkonnahoidlike riigihangete käsiraamatule”.
   16. Sobivate kasutamisest kõrvaldatud toodete korduskasutamise ja/või parandamise
       edendamine, eriti parandamise või korduskasutamise võrgustike loomise või
       toetamise teel.
ET                                          37                                              ET
 ---pagebreak---                                         V LISA
                                    VASTAVUSTABEL
               Direktiiv 75/442/EMÜ                       Käesolev direktiiv
   Artikli 1 punkt a                        Artikli 3 lõike 1 punkt a
   Artikli 1 punkti a teine taane           Artikkel 4
   Artikli 1 punkt b                        Artikli 3 lõike 1 punkt b
   Artikli 1 punkt c                        Asutamislepingu artikli 3 lõike 1 punkt c
   Artikli 1 punkt d                        Artikli 3 lõike 1 punkt d
   Artikli 1 punkt e                        Artikkel 5
   Artikli 1 punkt f                        Artikkel 6
   Artikli 1 punkt g                        Artikli 3 lõike 1 punkt e
   Artikli 2 lõige 1                        Artikkel 2
   Artikli 2 lõige 2                        -
   Artikli 3 lõige 1                        Artikkel 1
   Artikli 3 lõige 2                        -
   Artikkel 4                               Artikkel 7
   Artikkel 5                               Artikkel 10
   Artikkel 6                               -
   Artikli 7 lõiked 1 ja 2                  Artikkel 26
   Artikli 7 lõige 3                        -
   Artikkel 8                               Artikkel 8
   Artikkel 9                               Artikkel 19
   Artikkel 10                              Artikkel 19
   Artikkel 11                              Artiklid 22–24
   Artikkel 12                              Artikkel 25
   Artikkel 13                              Artikkel 32
ET                                        38                                          ET
 ---pagebreak---    Artikkel 14               Artikkel 3
   Artikkel 15               Artikkel 9
   Artikkel 16               Artikkel 34
   Artikkel 17               Artikkel 35
   Artikkel 18               Artikkel 36
   Artikkel 19               Artikkel 37
   Artikkel 20               Artikkel 38
   Artikkel 21               Artikkel 39
   I lisa                    -
   IIA lisa                  I lisa
   IIB lisa                  II lisa
   Direktiiv 75/439/EMÜ
   Artikli 1 lõige 1         Artikli 3 lõike 1 punkt g
   Artikkel 2                Artiklid 18 ja 7
   Artikli 3 lõiked 1 ja 2   -
   Artikli 3 lõige 3         Artikkel 7
   Artikkel 4                Artikkel 7
   Artikli 5 lõige 1         -
   Artikli 5 lõige 2         -
   Artikli 5 lõige 3         -
   Artikli 5 lõige 4         Artiklid 19 ja 25
   Artikkel 6                Artikkel 19
   Artikli 7 punkt a         Artikkel 7
   Artikli 7 punkt b         -
   Artikli 8 lõige 1         -
ET                         39                          ET
 ---pagebreak---    Artikli 8 lõike 2 punkt a   -
   Artikli 8 lõike 2 punkt b   -
   Artikli 8 lõige 3           -
   Artikkel 9                  -
   Artikli 10 lõige 1          Artikkel 16
   Artikli 10 lõige 2          Artikkel 7
   Artikli 10 lõiked 3 ja 4    -
   Artikli 10 lõige 5          Artiklid 12–15
   Artikkel 11                 Artikkel 25
   Artikkel 12                 Artikkel 25
   Artikli 13 lõige 1          Artikkel 32
   Artikli 13 lõige 2          -
   Artikkel 14                 -
   Artikkel 15                 -
   Artikkel 16                 -
   Artikkel 17                 -
   Artikkel 18                 Artikkel 34
   Artikkel 19                 -
   Artikkel 20                 -
   Artikkel 21                 -
   Artikkel 22                 -
   I lisa                      -
   Direktiiv 91/689/EMÜ
   Artikli 1 lõige 1           -
   Artikli 1 lõige 2           -
ET                           40               ET
 ---pagebreak---    Artikli 1 lõige 3           Artikkel 3
   Artikli 1 lõige 4           Artiklid 3 ja 12–15
   Artikli 2 lõige 1           Artikkel 34
   Artikli 2 lõiked 2−4        Artikkel 16
   Artikkel 3                  Artiklid 19–24
   Artikli 4 lõige 1           Artikkel 32
   Artikli 4 lõike 2 punkt 3   Artikkel 3
   Artikli 5 lõige 1           Artikkel 17
   Artikli 5 lõige 2           Artikkel 32
   Artikli 5 lõige 3           Artikkel 33
   Artikkel 6                  Artikkel 26
   Artikkel 7                  -
   Artikkel 8                  -
   Artikkel 9                  -
   Artikkel 10                 -
   Artikkel 11                 -
   Artikkel 12                 -
   I ja II lisa                -
   III lisa                    III lisa
ET                           41                    ET